ร้าน Nabe-Zo เป็นร้านในเครือ momo paradise ครับ โดยจะทำให้เป็นเกรดพรีเมียมและเน้นขายเป็นเซ็ทครับ ร้านอยู่ที่ central embassy ชั้น 5 ครับ

บรรยากาศ: ตกแต่งแบบญี่ปุ่น มีแบ่งสัดส่วนโต๊ะได้เป็นส่วนตัวดีมากครับ บังเอิญผมได้โต๊ะชิดกระจกเลยกลายเป็นปลาทองในตู้เล็กน้อยครับ 3.5 ดาว

อาหาร: ทางร้านจะมีขายเป็นเซท มี starter ให้ 3 อย่าง เนื้อจานหลัก 1 ชุด โดยมีผักเสิร์ฟไม่อั้น ปิดท้ายด้วยข้าวต้มหรืออุด้ง และของหวาน 1 ชนิดครับ เนื้อจะมีให้เลือกเป็นหมู คุโรบูตะ หรือ เนื้อวัว ซึ่งมีให้เลือก 3 เกรด แพงสุดจะเป็นวัวโอมิ ซึ่งชื่อชั้นเทียบเท่ากับวัวโกเบได้เลยครับ

ผาสั่งชุดวากิว ส่วนเพื่อนสั่งชุดหมูครับ น้ำซุปมีให้เลือกคือสุกี้ หรือชาบู ผมเลือกแบบชาบูครับ เริ่มจาก starter 3 อย่าง ก็ธรรมดาครับ ยกเว้นหอยเชลที่ซอสเค็มมาก ต่อด้วยชาบู เนื้อวากิวชิ้นใหญ่ เนื้อนุ่มดีครับ น้ำจิ้มมีให้เลือก 3 อย่างคือ พอนซึ โกมะ ตามมาตรฐาน ที่แปลกคือมี น้ำจิ้มเผ็ดที่คล้ายๆ น้ำมันรา ผสมโทบังจัง แปลกและอร่อยดีครับ

ผักจะมี 3 แบบ มาเป็นรอบๆคือ ผักใบเขียว เช่น ผักบุ้ง ผักกาด ผักใบขาวเช่น ต้นหอมญี่ปุ่น เต้าหู้ จานเห็ด เช่น เห็ดเข็มทอง เห็ดออรินจิ แล้วก็จานแป้ง เช่น วุ้นเส้น หรือ ชิระทากิ บังเอิญผมไปค่อนข้างดึก ราวๆ 2 ทุ่ม ของบางอย่างมีรอบเดียวแล้วหมดเลย ซึ่งก็ขัดใจเล็กน้อยครับ

ปิดท้ายด้วยข้าวต้ม มีพนักงานทำให้ ต้มจ้นข้าวเมล็ดข้าวบาน เนื้อนุ่มดีครับ 

ส่วนขนมหวาน แป้งชาเขียว ธรรมดาครับ ไอศกรีมก็เช่นกัน แต่โมจินี่เหนียวนุ่มสะใจดีครับ

3.5 ดาว

บริการ: ดีครับ พนักงานมารยาทดีและคอยมาดูแลตลอด 4 ดาว

ราคา: ราวๆ 800-1000 ต่อคน ครับ (ราคานี้เป็นเซทเริ่มต้น และไม่ได้สั่งเนื้อเพิ่มนะครับ)

สรุป 3.5 ดาว